laion/Wikipedia-Exotic huggingface dataset:
יצחק מאיר השיל (מז'יבוז'-חיפה)

רבי יִצְחָק מֵאִיר הֶשִׁיל (ה'תרס"א, 1901 - י"ט באב ה'תשמ"ה, 6 באוגוסט 1985) היה אדמו"ר חסידי, השישי בשושלת אפטא-זינקוב. יצחק מאיר נולד בשנת תרס"א לרבי ישראל שלום יוסף ולבת שבע טריינא השיל, נישא לשרה טרינא בתו של רבי מנחם נחום רבינוביץ מקנטקוזבה. לאחר פטירת אביו כיהן כאדמו"ר במז'יבוז' ואחר כך באודסה. בהיותו במז'יבוז' קנה מדודו רבי משה מרדכי את בית הכנסת של סבו רבי אברהם יהושע השיל מאפטא ועמד על המשמר נגד הקומוניסטים שרצו להחרים את בית הכנסת ואף כשאיימו עליו שיהרגוהו לא נרתע. לאחר מכן עבר לאודסה שם הקים את חצרו במחתרת. דאג לחיילים היהודים שהגיעו לעיר ופרנסם. עלה לישראל אחרי מלחמת העולם השנייה. לאחר זמן עבר לארצות הברית שם הקים בית כנסת בשם "כנסת ישראל" על שם אביו ובשנת תשכ"ח (1967/8) שוב חזר לישראל והקים בחיפה בית מדרש בשם "אוהב ישראל" וכולל אברכים בשם "צרור המור", אליו התקבלו רק אברכים ששירתו בצה"ל[דרוש מקור]. היה מפורסם כבעל תפילה מעולה וכבעל חסד. כמו אדמו"רים נוספים משושלת רוז'ין, היה ידוע כתומך נלהב של הציונות והמדינה ובפרט של צה"ל. היה מנשיאי ישיבת תפארת ישראל על שם זקנו רבי ישראל מרוזין. נפטר בי"ט באב תשמ"ה ונקבר בהר הזיתים. דברי תורתו יצאו לאור בספר "אור המאיר" חתנו היה הרב נחמיה גליקמן בן רבי נפתלי אדמו"ר מקוידנוב סוסנוביץ. אשר זלקא ראנד (עורך), "הרב ר' יצחק מאיר העשיל שליט"א", תולדות אנשי שם ח"א, ניו יורק, תש"י, עמ' 39, באתר היברובוקס הספר יצא על ידי נכדו הרב ישראל שלום יוסף גליקמן
צ'ונגג'ין

צ'וֹנְגְגִ'ין (בקוריאנית: 청진시) היא עיר הבירה של מחוז צפון האמגיונג, המחוז הצפון מזרחי של קוריאה-הצפונית. היא העיר השלישית בגודלה במדינה (אחרי פיונגיאנג והמהונג) ומכונה לעיתים "עיר הברזל". צ'ונגג'ין היא עיר נמל השוכנת על גדותיו המערביים של ים יפן. צ'ונגג'ין הייתה כפר דייגים קטן עד לסיפוח האימפריה הקוריאנית (1897–1910) על ידי יפן בשנת 1910. שנת היווסדה לא ידועה. פירוש האותיות הסיניות המייצגות את שמה הוא "מעבר הנהר". במהלך מלחמת יפן-רוסיה (1904–1905), נחתו כוחות יפניים בצ'ונגג'ין וייסדו במקום בסיס אספקה, לאור קרבתו לקווים הקדמיים של מנצ'וריה. היפנים נשארו שם גם לאחר תום המלחמה ובשנת 1908 הכריזו על העיר כנמל פתוח לסחורות קוריאניות וכנקודת קצה עבור סחורות המגיעות מסין. בתקופה זו נודעה העיר בשם "סֵיישִין" (מפני שכך מבוטאות אותיות השם הסיניות על ידי יפנים). בשנת 1945 נכבשה העיר, לאחר התנגדות קלה, על ידי הסובייטים, כמה ימים בלבד לפני סיום מלחמת העולם השנייה. תחת שלטון צפון קוריאה, העיר נשארה מרכז תעשייתי וצבאי חשוב. מדיה וקבצים בנושא צ'ונגג'ין בוויקישיתוף צ'ונגג'ין, באתר אנציקלופדיה בריטניקה (באנגלית) ערך זה הוא קצרמר בנושא קוריאה הצפונית ובנושא יישובים באסיה. אתם מוזמנים לתרום לוויקיפדיה ולהרחיב אותו.
הנרי מארי

הנרי אלכסנדר מארי (באנגלית: Henry Alexander Murray; ‏13 במאי 1893 — 23 ביוני 1988) היה פסיכולוג אמריקאי, ששימש מרצה ומנהל הקליניקה הפסיכולוגית בבית הספר לאמנויות ומדעים באוניברסיטת הרווארד. מארי פיתח, יחד עם כריסטיאנה מורגן, מבחן השלכה להערכת מאפייני אישיות, המוכר בשם מבחן TAT (מבחן התפסת נושא). מארי, בעל תואר שני בהיסטוריה באוניברסיטת הרווארד, סיים תואר שני ב-1919 במכללה לרופאים ומנתחים באוניברסיטת קולומביה, בעל תואר שני במדעי הביולוגיה מקולומביה ודוקטורט. בביוכימיה מאוניברסיטת קיימברידג' ב-1927. התעניינותו בפסיכולוגיה נוצרה כאשר החל לקרוא את יצירותיהם של קרל יונג וזיגמונד פרויד. הוא החל ללמד פסיכולוגיה באוניברסיטת הרווארד בשנת 1927 וכיהן כמנהל המרפאה הפסיכולוגית של הרווארד משנת 1929 עד 1938, אז פרסם את ספרו הידוע ביותר, "מחקרים באישיות". הנרי מארי, באתר פרויקט הגנאלוגיה במתמטיקה הנרי מארי, באתר אנציקלופדיה בריטניקה (באנגלית) Editors of Encyclopaedia Britannica, ENCYCLOPAEDIA BRITANNICA, Henry Murray American psychologist ערך זה הוא קצרמר בנושא אישים ובנושא פסיכולוגיה. אתם מוזמנים לתרום לוויקיפדיה ולהרחיב אותו.
אלימלך (פירושונים)

האם התכוונתם ל... אישים: אלימלך – דמות תנכ"ית אמיל אלימלך – איש צבא ישראלי דרור אלימלך – פסיכיאטר ומוזיקאי ישראלי ישראל אלימלך – כדורסלן ישראלי נאוה אלימלך (אלמלח) – קורבן רצח בלתי מפוענח בישראל ענת אלימלך – דוגמנית ושחקנית ישראלית שביט אלימלך – כדורגלן ישראלי נדב אלימלך – עיתונאי ישראלי אישים ששמם הפרטי הוא אלימלך
גשר מעלית

גשר מעלית הוא טיפוס של גשר נפתח הנטוי על גבי נתיב מים. חלקו הנע של הגשר מחובר בשני צידיו למגדלים או למגבהים ומתרומם בעת הצורך אנכית על מנת לאפשר לכלי שיט לעבור תחתיו, כאשר הוא נותר מקביל למישור הכביש של הגשר. לטיפוס זה של גשר יש יתרונות על פני טיפוסים אחרים של גשרים נעים. עלות בנייתו היא נמוכה יותר בדרך כלל. כמו כן משקל הנגד שיש לשלב בגשר צריך להיות זהה למשקלו של המרכיב הנע, בעוד שבגשר המתרומם בזווית ביחס למישור שלו נחוץ משקל נגד גדול בהרבה. לכן ניתן לבנות את הגשר מחומרים כבדים יותר, המתאימים למשל לגשרי רכבת. ברבים מגשרי המעלית נעשה שימוש במגדלים אנכיים, אך בחלקם נעשה שימוש דווקא במגבהים הידראוליים הממוקמים מתחת למפלס הגשר (ואז הגשר מכונה גשר שולחן (אנ')). החיסרון העיקרי של גשרי מעלית הוא המרווח האנכי המצומצם המתקיים מתחתיהם לשם מעבר כלי שיט, הנובע מכך שהגשר נותר תלוי אנכית מעל נתיב השיט. טיפוס גשר הדומה לגשר המעלית הוא הגשר השוקע (אנ'), שבו מונמך מפלס הגשר אל מתחת לפני המים של נתיב השיט שהגשר ממוקם לרוחבו. גשר המעלית הגדול בעולם הוא גשר ארתור קיל (אנ'), הנטוי על גבי מצר ארתור שבין סטטן איילנד למדינת ניו ג'רזי שבארצות הברית. הוא כולל שני מגדלים בגובה של 66 מטרים. אורך חלקו הנע הוא 170 מטרים ותחתיו תעלה ברוחב של 150 מטרים. גובהו מעל מפלס המים הממוצע תחתיו הוא 9.4 מטרים בעת שהגשר סגור ו-41 מטרים בעת שהוא מורם. גשר דנציגר בניו אורלינס הוא גשר המעלית הרחב ביותר בעולם ונושא עליו שבעה נתיבי נסיעה. גשר ז'אק שאבאן-דלמאס הנטוי על נהר הגארון בבורדו שבצרפת, שנחנך ב-2013, הוא גשר המעלית הגדול באירופה, באורך של 110 מטרים. מדיה וקבצים בנושא גשר מעלית בוויקישיתוף גשרי מעלית, באתר StructuraE
הפדרציה הבין-לאומית לסקי

הפדרציה הבין־לאומית לסקי (בצרפתית: Fédération Internationale de Ski, בראשי תיבות: FIS) היא הגוף העליון המנהל את ענף הסקי בעולם. היא נוסדה ב-2 בפברואר 1924, במהלך אולימפיאדת החורף הראשונה שנערכה בשאמוני צרפת, ועם ייסודה היו חברות בה 24 מדינות. חברות בפדרציה 123 מדינות, לרבות ישראל. נשיא הפדרציה הבין־לאומית לסקי הוא ג'אן פרנקו קספר, לשעבר המזכיר הכללי, והמזכירה הכללית הנוכחית היא שרה לואיס. כיום מושבו של הארגון הוא בשווייץ. הפדרציה הבין־לאומית לסקי מארגנת את אליפויות העולם לסקי, המתקיימות בדרך כלל פעם בשנתיים, ואת סבב הגביע העולמי בענפי הסקי השונים, וכמו כן אחראית על הארגון המקצועי של תחרויות הסקי באולימפיאדת החורף. סקי אלפיני קפיצות סקי סקי למרחקים (קרוס קאנטרי) סקי נורדי משולב סנובורד סקי חופשי (Freestyle) טלמרק סקי מהירות סקי דשא מדיה וקבצים בנושא הפדרציה הבין-לאומית לסקי בוויקישיתוף אתר האינטרנט הרשמי של הפדרציה הבין-לאומית לסקי (באנגלית) הפדרציה הבין-לאומית לסקי, ברשת החברתית פייסבוק הפדרציה הבין-לאומית לסקי, ברשת החברתית אקס (טוויטר) הפדרציה הבין-לאומית לסקי, ברשת החברתית אינסטגרם הפדרציה הבין-לאומית לסקי, סרטונים בערוץ היוטיוב
יחס השיעורים של הימצאות נקודתית

באפידמיולוגיה, יחס השיעורים של הימצאות נקודתית (Point prevalence rate ratio,PRR) הוא מדד שנעשה בו שימוש במחקרי חתך לבחינת הקשר בין החשיפה לגורמים מסוימים לבין התוצא שבוחנים בנקודת זמן מסוימת או בתקופת זמן מוגדרת. החישוב של יחס השיעורים של הימצאות נקודתית נעשה בעזרת המשוואה הבאה: P R R = R R ∗ ( d u r + / d u r − ) ∗ [ ( 1 − p r e v + ) / ( 1 − p r e v − ) ] {\displaystyle PRR=RR*(dur+/dur-)*[(1-prev+)/(1-prev-)]} כאשר +prev מציין הימצאות בקרב חשופים, -prev מציין הימצאות בקרב הלא חשופים, +dur מציין את משך המחלה בקרב החשופים ו- -dur מציין את משך המחלה בקרב הלא חשופים. כש- PRR גדול מ-1, הגורם הנבדק הוא גורם מסכן וכש- PRR קטן מ-1 הגורם הנבדק הוא גורם מגן. נתונים של מחקר חתך כוללים את ההמצאות הנקודתית/תקופתית (point prevalence,pp) של התוצא המבוקש כאשר ההימצאות הוא החלק היחסי של הפרטים עם תכונה כלשהי או תוצא (מאורע) בנקודת זמן מסוימת או בתקופת זמן מוגדרת. אם נגדיר ש- PP מציין הימצאות נקודתית, אז ניתן לחשב את יחס ההימצאות (prevalence odds) אשר מציין כמה גדול ההימצאות של אירוע/תוצא בקבוצה אחת של פרטים (עם המאפיין) ביחס לקבוצה אחרת (בלי המאפיין). חישוב של יחס ההימצאות נעשה באופן דומה לחישוב של יחס צולב: prevalence odds= pp/1-pp מצד שני, מתקיים גם השוויון הבא: pp/1-pp= inc *dur כאשר inc מציין את הארעות (Incidence) ו-duration) dur) מציין את משך המחלה. ומתוך זה ניתן לחלץ את ההימצאות נקדותית (pp): pp= (1-pp)* inc *dur כאשר pp נמוך מ-5% הביטוי (1-pp) קרוב ל-1 ולכן, pp= inc *dur על בסיס הנוסחא האחרונה, אפשר לחשב את יחס השיעורים של הימצאות נקודתית (PRR): P R R = ( p r e v + / p r e v − ) = [ i n c + ∗ d u r + ∗ ( 1 − p r e v + ) ] / [ i n c − ∗ d u r − ∗ ( 1 − p r e v − ) ] = R R ∗ ( d u r + / d u r − ) ∗ ( ( 1 − p r e v + ) / ( 1 − p r e v − ) ) {\displaystyle PRR=(prev+/prev-)=[inc+*dur+*(1-prev+)]/[inc-*dur-*(1-prev-)]=RR*(dur+/dur-)*((1-prev+)/(1-prev-))} כאשר RR זהו סיכון יחסי. מודן, ברוך. אפידמיולוגיה, הוצאה שלישית, פפירוס, בית ההוצאה אוניברסיטת תל אביב, 1998.
בית ת'אני

בית ת'אני (בערבית: آل ثاني, אאל ת'אני) הוא בית האמירות הקטרי, הבית מגיע במקור משבט נוודים שנקרא בַּנוּ תמים. המשפחה נוסדה בפוואירית' אך ביססה את שלטונה בדוחה. בשנת 1848 הגיעו לעיר הבירה משפחת ת'אני ובראשם מוחמד בן ת'אני. לאחר מותו של אביו, ת'אני, מוחמד הפך למנהיג של השבט. המשפחה ביססה את שלטונה באמצעות הבריתות שקשרה עם המדינות השכנות, ביניהן ערב הסעודית ואפילו בריטניה. מוחמד לא הספיק להיות אמיר קטר משום שהכירו באוטונומיה למדינה רק לאחר נתינת הסמכות לבנו. רשימת שליטים ואמירים: מוחמד בן ת'אני - שליט קטר ה-1 ג'אסם בן מוחמד אאל ת'אני - אמיר קטר ה-1 מוחמד בן ג'אסם אאל ת'אני - אמיר קטר ה-2 עבדאללה בן ג'אסם אאל ת'אני - אמיר קטר ה-3 עלי בן עבדאללה אאל ת'אני - אמיר קטר ה-4 אחמד בן עלי אאל ת'אני - אמיר קטר ה-5 ח'ליפה בן חמד אאל ת'אני - אמיר קטר ה-6 חמד בן ח'ליפה אאל ת'אני - אמיר קטר ה-7 תמים בן חמד אאל ת'אני - אמיר קטר ה-8 מדיה וקבצים בנושא בית ת'אני בוויקישיתוף בית ת'אני, באתר אנציקלופדיה בריטניקה (באנגלית)
רוברטו אבלאי

רוברטו אבלאי (בספרדית: Roberto Aballay; נולד ב-22 בנובמבר 1922 בבואנוס איירס שבארגנטינה) הוא כדורגלן עבר ארגנטינאי ששיחק בעמדת החלוץ. אבלאי נולד בבואנוס איירס שבארגנטינה. הוא החל את הקריירה המקצועית שלו במועדוני הכדורגל הארגנטינאים ריבר פלייט, ארחנטינוס ג'וניורס ובאנפילד. לאחר מכן עבר לאסטוריאס מליגת העל המקסיקנית, איתה זכה באליפות מקסיקו, וסיים כמלך שערי הליגה עם 40 שערים ב-24 הופעות. הוא זכה בתואר שחקן השנה של CONCACAF לשנת 1945. לאחר מכן חזר לארגנטינה ושיחק בסן לורנסו. בהמשך עבר לשחק בגנואה מהסרייה א' במשך עונה אחת, ממנה עבר לצרפת ושיחק ב-FC נאנסי ובמץ. הוא סיים את הקריירה שלו באלג'יר מליגת העל האלג'יראית. אסטוריאס אליפות מקסיקו (1): 1943/1944 מדיה וקבצים בנושא רוברטו אבלאי בוויקישיתוף רוברטו אבלאי, באתר Transfermarkt רוברטו אבלאי, באתר WorldFootball.net רוברטו אבלאי, באתר FootballDatabase.eu ערך זה הוא קצרמר בנושא כדורגלנים ארגנטינאים. אתם מוזמנים לתרום לוויקיפדיה ולהרחיב אותו.
הרא קרישנה (פירושונים)

האם התכוונתם ל... קרישנה – אלוהות הודית הרא קרישנה – מנטרה ומדיטציה התנועה הבינלאומית למען תודעת קרישנה – מכונה גם תנועת הרא קרישנה
גשר הברזל

גשר הברזל (באנגלית: The Iron Bridge) הוא גשר החוצה את נהר סוורן, הגשר נמצא בעיירה איירונברידג' שבשרופשייר, הממלכה המאוחדת. גשר הברזל הוא הגשר הראשון בעולם שנבנה מברזל יציקה, ונחשב למונומנט של תעשייה שהחלה באזור. הגשר נבנה בשנת 1779 על מנת לחבר את העיירה התעשייתית ברוסלי (אנ') עם עיירת המכרה הקטנה מדלי (אנ') ועם המרכז התעשייתי המתפתח של קולברוקדייל. העבודות לבניית הגשר הסתיימו ב-2 ביולי 1779, אך הוא נפתח רק ב-1 בינואר 1781. גובהו של הגשר הוא כ-30 מטרים, אורכו כ-60 מטרים והוא שוקל כ-384 טון. בשנת 1709 שרופשייר הפכה למרכז תעשייה ונהר סוורן שימש כנתיב המסחר, אך היה צורך בגשר שיחבר בין שני הצדדים ומצד שני יהיה גבוה מספיק כדי שספינות יוכלו לעבור מתחתיו. בשנת 1773 האדריכל תומאס פארנולס פריצ'רד (אנ') הציע לבנות גשר מברזל יציקה, אחרי ניסיונות עיצוב קודמים של גשרי עץ ואבן. בשנת 1775 הוטל על אברהם דרבי השלישי (אנ') להתחיל לבנות את הגשר, והוא נפתח ב-1781. בחודש יולי 1783 נבנה קיר באורך של כ-32 מטר על מנת למנוע החלקה מהגשר לנהר. ב-24 באוגוסט 1902, התמוטט מעקה באורך 9.1 מטר לנהר, אך הגשר המשיך להיות בשימוש כלי רכב והולכי רגל. בשנת 1943 הגשר הוכרז כמונומנט בריטי רשום ונסגר לתנועת כלי רכב. הגשר הויא חלק מאתר המורשת העולמית התרבותי של עמק איירונברידג', שהוכרז על ידי אונסק"ו בשנת 1986. לפי קריטריונים 1, 2, 4, 6. מתוך ההכרזה: "איירונברידג' ידועה בעולם כסמל של המהפכה התעשייתית. יש בה את כל המרכיבים שתרמו להתפתחות המהירה של האזור התעשייתי הזה במאה ה-18. החל במכרות עצמם וכלה במסילות הברזל. התנור רם שבקולברוקדייל הוא תזכורת להמצאת הקוק. גשר הברזל על נהר הסוורן היה גשר הברזל הראשון בעולם, והייתה לו השפעה רבה להתפתחות בתחומי הטכנולוגיה והארכיטקטורה". מדיה וקבצים בנושא גשר הברזל בוויקישיתוף אתר האינטרנט הרשמי של גשר הברזל ההכרזה
גשר מקורה

גשר מקורה הוא גשר עץ (או מבנה דמוי גשר) המכוסה מכל צדדיו ומלמעלה. מטרת הכיסוי היא להגן על מבנה הגשר העשוי עץ מפני פגעי מזג האוויר, בעיקר גשם ושמש. גשרי עץ שאינם מקורים שורדים בדרך כלל כ-10 עד 15 שנים. גשרים בעלי כיסוי שנועד למטרה אחרת לעיתים מכונים אף הם גשרים מקורים, המטרות האחרות עשויות להיות הגנה על האנשים ההולכים, וכן למניעת סוסים מהבהלה מהמים. בעבר הכיסוי של הגשרים המקורים היה נעשה על ידי קורות שהונחו לאורך הגשר בין עמודים שהיו תקועים בקרקע הנחל או הנהר משני צידי הגשר. הבעיה בשיטה זו היא שהיא הגבילה את הרוחב המרבי של הגשר לאורך של הקורות. פיתוח מסבך העץ של הגשר פתר בעיה זו ואפשר את הרחבת הגשרים מעבר לגודל אליו היו מוגבלים בגשרים שנבנו בצורת הקורות או בצורת הקשתות. הדבר התאפשר בגשרים הבנויים מכל חומר, בין אם עץ, אבן או אחרים. גשרים אירופאים קדומים השתמשו בדרך כלל במסבך המבוסס על עמוד מלך (אנ') או עמוד מלכה (אנ'). גשרים מקורים קדומים בגרמניה השתמשו לעיתים במסבך המבוסס על לוחות שהונחו על קורות שהונחו בצורה אלכסונית וחוזקו במיתרים עיליים ותחתיים מקבילים. הגשרים המקורים הראשונים שהחלו להיבנות באמריקה הצפונית נבנו בתחילת המאה ה-19. באמצע המאה ה-19 נטו ליצוק את הגשרים מברזל ולא לבנותם מעץ, להוציא אזורים בהם יש שפע עצים. מדיה וקבצים בנושא גשר מקורה בוויקישיתוף גשר מקורה, באתר אנציקלופדיה בריטניקה (באנגלית)
סולידריות (גרינלנד)

סולידריות (בגרינלנדית: Atassut, תרגום מילולי: "קורת גג", מתורגם גם כ-"תחושה של קהילה") היא מפלגה שמרנית ליברלית יוניוניסטית גרינלנדית ושותפה של מפלגת ונסטרה (אנ') הדנית. במקור היא הייתה אחת המפלגות הגדולות והמשפיעות בגרינלנד, והיא ירדה בעקביות מאז אמצע שנות ה-90 של המאה ה-20. בבחירות הכלליות בגרינלנד 2014, היא זכתה רק ב-2 מושבים בפרלמנט של גרינלנד, אך בהמשך שניהם עזבו למפלגת סיומוט. 2019– אקאלו ירימיאסן 2017–2019 סיוורת ק. היילמן 2017–2017 קולוטאנגואךּ אינוךּ ברתלסן, ממלא מקום אחרי שקנוד כריסטיאנסן עזב את המפלגה 2014–2017 קנוד כריסטיאנסן 2009–2014 גרהרדט פטרסן 2005–2009 פין קרלסן 2002–2005 אוגוסטה סאלינג 1993–2002 דניאל סקיפטה 1989–1993 קונרד סטינהולדט 1985–1989 אוטו סטינהולדט 1979–1984 לארס קמניץ אתר האינטרנט הרשמי של סולידריות (בגרינלנדית) אתר האינטרנט הרשמי של סולידריות (בדנית) סולידריות, ברשת החברתית פייסבוק ערך זה הוא קצרמר בנושא מפלגות ובנושא גרינלנד. אתם מוזמנים לתרום לוויקיפדיה ולהרחיב אותו.
מצפה שלם

מִצְפֵּה שָׁלֵם הוא התנחלות וקיבוץ במדבר יהודה, כקילומטר מחוף ים המלח, סמוך לכביש 90, כ-13 ק"מ מצפון לקיבוץ עין גדי, בתחום המועצה אזורית מגילות. זהו היישוב הדרומי ביותר בתחומי המועצה האזורית. הקיבוץ הוקם בשנת 1971 כהיאחזות נח"ל והתאזרח כקיבוץ של איחוד הקבוצות והקיבוצים ב-6 בינואר 1977, היום משתייך לתנועה הקיבוצית. מצפה שלם נקרא על שם ד"ר נתן שלם, חוקר מדבר יהודה. השם נבחר על-פי המלצתו של רחבעם זאבי, תלמידו של שלם. שטח השיפוט של מצפה שלם הוא 35,408 דונם, דומה לשטחה של פתח תקווה. בקיבוץ שוכנת המכינה הקדם-צבאית "מלח הארץ". כלכלת הקיבוץ מבוססת על חקלאות ותיירות. בתחום החקלאות לקיבוץ מטע תמרים כ-1,000 דונם ולול לגידול תרנגולי הודו לפיטום. ענפי התיירות בקיבוץ: "טרנקילו" - מתחם גלמפינג וקמפינג, אכסניית "מצוקי דרגות", "מצוקי דרגות - כפר מטיילים" וחוף מינרל עד שנסגר. בכניסה לקיבוץ נמצא מפעל מעבדות ים המלח, המייצר ומשווק את המותג "אהבה", מוצרים קוסמטיים המבוססים על מינרלים מים המלח. מדיה וקבצים בנושא מצפה שלם בוויקישיתוף מצפה שלם, ברשת החברתית פייסבוק מצפה שלם, באתר המועצה האזורית מגילות אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 מצפה שלם - היאחזות חדשה במדבר יהודה, מעריב, 24 בספטמבר 1971 א. סדומי, היאחזות ותיקה קיבוץ חדש, דבר, 7 בינואר 1977 עמוס הראל, דו"ח חדש: התנחלויות בגדה קיבלו תחומי שיפוט הגדולים פי עשרה מהשטח הבנוי, באתר TheMarker‏, 7 ביולי 2007
האצטדיון העירוני לוד

אצטדיון טוטו לוד אשר נקרא מ-2024 אצטדיון בני רגב, הוא אצטדיון כדורגל השוכן בעיר לוד ומשמש את קבוצות הכדורגל הפועל בני לוד ואת קבוצת הכדורגל הפועל לוד, מליגה ב' דרום. האצטדיון הוקם ב-1984. בקיץ 2015 אירח האצטדיון ארבעה משחקים באליפות אירופה בכדורגל נשים עד גיל 19 שנערכה בישראל, שלושה משחקים השלב בבתים ומשחק אחד בחצי הגמר. כחלק מההכנות לטורניר זה שופץ המגרש והוחלפו בו המושבים, נסללה חניה חדשה וכן הותקנו עמודי תאורה על מנת שיוכל האצטדיון לארח משחקים גם בשעות הערב. בסמיכות לאצטדיון מצויים שני מגרשי אימונים וכן מגרש למשחקים הכולל טריבונה ל-400 צופים, ובדרומו בנוי מבנה דו קומתי ובו חדרי הלבשה, חדר שופטים, מחסנים ומספר משרדים. מדרום למגרשי האימונים אף קיימת קריית ספורט הכוללת בריכת שחייה ציבורית ומגרשי טניס. בעונת 2019/20 שיחקה בו באופן זמני גם מ.ס. כפר קאסם. בסוף חודש אוגוסט 2021 אושר בוועדת השמות העירונית שהאצטדיון יקרא על שם בני רגב, לשעבר ראש עיריית לוד. בפועל שינוי השם בוצע רק באפריל 2024. יונתן גינזבורג, ‏לוד פותחת עונה בליגה א' ורוצה לאחד את העיר, באתר ONE‏, 1 בספטמבר 2021 ערך זה הוא קצרמר בנושא כדורגל ישראלי ובנושא אצטדיונים ומתקני ספורט. אתם מוזמנים לתרום לוויקיפדיה ולהרחיב אותו.
סינפונייטה

האם התכוונתם ל... סינפונייטה (סימפוניה) – יצירה תזמורתית קצרה בצורה סימפונית. (דוגמה: "סינפונייטה" מאת לאוש יאנאצ'ק) סינפונייטה (תזמורת) – תזמורת גדולה מהתזמורת הקאמרית, אך קטנה מהתזמורת הסימפונית בגודל מלא (דוגמה: הסינפונייטה הישראלית באר שבע) תזמורת - סוגי תזמורות
גלישה

האם התכוונתם ל... ספורט: גלישת גלים – ענף ספורט ימי גלישת רוח – ענף ספורט ימי גלישת קיט – ענף ספורט ימי גלישת גוף – ענף ספורט ימי גלישת מצוקים (סנפלינג) - ענף ספורט אתגרי גלישה אווירית – ענף ספורט אתגרי גלישה זוויתית – מתקן-שעשוע שהפך לתת-ענף ספורט אתגרי סקי – גלישה על שלג סקייטבורדינג – גלישה באמצעות לוח גלישה, סקייטבורד מדעי המחשב: גלישה (אינטרנט) – פעולת הדפדוף בין דפי אינטרנט גלישת חוצץ (Buffer overflow) - סוג של שגיאה תכנותית גלישה נומרית – גלישה בחיבור מספרים אחר: פסיחה (גם: גלישה) – מעבר משורה לשורה ללא קשר להיגיון התחבירי
פלטבוש

פלטבוש (באנגלית Flatbush) היא שכונה ברובע ברוקלין בעיר ניו יורק שבארצות הברית. בשכונה נמצא אחד הריכוזים החרדיים הגדולים בניו יורק וממוקמות בין השאר הישיבות המפורסמות מיר, תורה ודעת, חיים ברלין, וישיבות רבות נוספות. כן ממוקם בשכונה בית הספר התיכון היהודי ישיבה דפלטבוש המשויך לאורתודוקסיה המודרנית של ארצות הברית. השם "פלטבוש" לקוח מהשפה ההולנדית ומשמעותו פלט - מישור, בוש - יער, והאזור נקרא כך עקב היותו מישור שטוח ומיוער. מדיה וקבצים בנושא פלטבוש בוויקישיתוף ערך זה הוא קצרמר בנושא גאוגרפיה של ארצות הברית. אתם מוזמנים לתרום לוויקיפדיה ולהרחיב אותו.
רדון (פירושונים)

האם התכוונתם ל... רדון – יסוד כימי ראדין (נקראת גם "רדון") - עיירה בבלארוס אודילון רדון – צייר צרפתי יוהאן רדון – מתמטיקאי אוסטרי, מאבות תורת המידה מידת רדון – מידה סופית-מקומית ורגולרית התמרת רדון – התמרה אינטגרלית רודן
זראי

האם התכוונתם ל... יוחנן זראי – מלחין ישראלי מוסי זראי – כומר אריתראי המתגורר בשווייץ ריקה זראי – זמרת ישראלית, אשתו של יוחנן זראי
נסך

נסך הוא פולחן של מזיגת משקה, לרוב אלכוהולי, כמנחה לאלים. טקסי פולחן כאלו היו נפוצים בדתות עתיקות ובתרבויות שונות. ביוון העתיקה נהוג היה לפני משתאות לשפוך יין על הרצפה כמחווה לאל. במיתולוגיה היוונית אי-הצעת יין לאל נחשבה לעלבון. קיומם של נסכים מוזכר בתנ"ך כבר בספר בראשית: ”ויצב יעקב מצבה במקום אשר־דבר אתו מצבת אבן ויסך עליה נסך ויצק עליה שמן” (ספר בראשית, פרק ל"ה, פסוק י"ד) ערך מורחב – נסכים (קורבן) בעת הקרבת הקורבנות נהגו לשפוך יין או נוזל אחר על המזבח או על הארץ. מעשה פולחני זה הוא הַנִּיסוּךְ. כמויות היין לנסך מוגדרות בתורה, והן משתנות בהתאם לסוג הבהמה שמקריבים עם הנסך. במשנה מסופר על טקס 'ניסוך המים' בחג הסוכות בבית המקדש השני. ערכים מורחבים – יין נסך, סתם יינם בהלכה 'יֵין נֶסֶךְ' הוא כינוי ליין שנתנסך לעבודה זרה. יין זה אסור בשתייה או בהנאה. בתרבויות רבות נוהגים לְנַסֶּך יין לכבוד האלים באירועים חגיגיים שונים, ולא רק בשעת הקרבת קורבן. לכן תיקנו חכמים שכל יין שגוי נגע בו או שהיה ברשותו ללא השגחה, יש לחשוד כי הגוי ניסך אותו לאליליו, וגם הוא אסור בשתייה ובהנאה. רמי ערב, "אל תסתכל בקנקן אלא בכל המכלול: עדויות לנסך המים בבית צידה", ארץ ישראל - ספר אמנון בן תור, כרך ל הוצאת החברה לחקירת ארץ ישראל ועתיקותיה, עמ' 369-357 מדיה וקבצים בנושא נסך בוויקישיתוף יין נסך בקיצור שולחן ערוך נסך, באתר אנציקלופדיה בריטניקה (באנגלית) ערך זה הוא קצרמר בנושא דת. אתם מוזמנים לתרום לוויקיפדיה ולהרחיב אותו.
יצחק שיינפיין

יצחק שיינפיין (1871 – 29 באוגוסט 1921) היה מומחה לנטיעות ואחד ממקימי כפר סבא. שיינפיין נולד בעיר אוסטרוה שבווהלין, מערב אוקראינה, ללוי ורבקה שיינפיין. הוא למד בבית הספר הרוסי, ובשעות הפנאי קרא את התנ"ך בתרגום לרוסית, כמו גם אחיו שמעון, שהיה סופר. שיינפיין עבד זמן מה כלבלר בבית המשפט הממשלתי וכשהבין שאין סיכוי שיעלה דרגה בקרוב עבר לעבוד כפקיד מסחרי אצל סוכן ליד תחנת הרכבת. אחרי שגמר את שירותו בצבא בהצטיינות עסק בהוראת לימודים כלליים. הוא נבחן באודסה וקיבל תעודת גמר של בית הספר הריאלי. ב-1904 עלה שיינפיין לארץ ישראל ועבד בכרמי ראשון לציון. לאחר מכן, קנה אדמה בכפר סבא ונטע כרם שקדים. ייעור הסביבה היה לו חשוב מאוד. בשל כך, התיישב באורווה בשטחי כפר סבא עוד לפני שהייתה ליישוב והכין משתלה לעצי אקליפטוס. שיינפיין הביא מלוד אלפי עציצים בעזרת גמלים והכין עשרות חביות אשר היה ממלא במשך היום מים בעבודת פרך, בתנאי השאיבה הפרימיטיביים של אותה תקופה. בקיץ 1906, התיישב עם משפחתו ברחובות ובשנת 1908 נשא לאישה את דובה ממשפחת פדובה מרחובות. יחד, עברו לגור בפתח תקווה. בשנת 1913, עברו יצחק ודובה לכפר סבא והיו לאחד משנים עשר הזוגות הראשונים שהתיישבו בכפר סבא. לזוג נולדו שני ילדים, ושמם פנינה ויוחנן, שמאוחר יותר התיישבו אף הם בכפר סבא. במהלך פרעות 1921, נחרבו חלק מהבתים בכפר סבא, והזוג שיינפיין נשאו בסבל חורבנה ושיקומה של כפר סבא. כשהסתיימו הפרעות שיינפיין התחיל לשקם את ביתם, אך לקה בזיהום ובעיות דם. יצחק נלקח על גמל לכיוון בית החולים ביפו, אך מספר ימים לאחר שהגיע לשם, נקבע מותו. שיינפיין נקבר בבית הקברות הישן בתל אביב. בשנת 1953 נקרא על שמו גן ציבורי בכפר סבא, "גן יצחק שיינפיין", בו נמצאים מבנה העירייה, הח'אן, באר המים ושני עצי האקליפטוס שנטע, אשר מופיעים בסמלה של העיר. כפר סבא, הוצאת עיריית כפר סבא, 1973 עיריית כפר סבא, כפר סבא, עיריית כפר סבא, 1973, עמ' 34-35 מתה דובה שיינפיין, דבר, 26 באוקטובר 1970 גן המייסדים, על המשמר, 15 במאי 1953
משה נטע לוי

משה נטע לוי (5 באפריל 1862–1935) היה מראשוני כפר סבא וממקימי שכונת נווה שלום בתל אביב, מוכתר המושבה. משה נטע לוי נולד בשנת 1862 בבריסק שבליטא בפלך גרודנה. משפחתו עלתה לארץ ישראל בהיותו בגיל 8, והשתקעה בירושלים, שם למד ב"חדר" ובישיבה, ובמקביל למד מאביו את מקצוע הסנדלרות. משה נטע לוי עבר ליפו, ושם היה ממקימי שכונת נווה שלום. בשנת 1911 עבר לכפר סבא, רכש שתי חלקות אדמה וכרם שקדים בגודל 60 דונם. כמה שנים אחרי שהגיע לכפר סבא, גורש יחד עם משפחתו מכפר סבא ליפו בתקופה בה שלטו הטורקים בארץ. היה נשוי לפרומה, ולשניהם היו חמישה ילדים. בשנת 1917 נפטרה אשתו. ארבע שנים לאחר מכן חזר לכפר סבא, בתור סנדלר, ובשנת 1923 קנה קיוסק והעמיד אותו ברחוב רוטשילד. במשך שנים היה מוכתר וחבר ועד המושבה, השתתף בהקמת מוסדות ציבוריים רבים בעיר, הגדול שבהם הוא בית הכנסת "אהל משה". משה נטע לוי נפטר בשנת 1935 ונקבר בבית הקברות גאולים בכפר סבא. משה אנגל, ספר כפר סבא, עיריית כפר סבא, 1973[דרושה הבהרה] ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "משה נטע לוי".
ספורטינג

האם התכוונתם ל... מועדוני כדורגל – ** ספורטינג ליסבון - מועדון כדורגל פורטוגלי ספורטינג בראגה – מועדון כדורגל פורטוגלי ספורטינג חיחון – מועדון כדורגל ספרדי ספורטינג קלוב דה בסטיה – מועדון כדורגל צרפתי ספורטינג קנזס סיטי – קבוצת כדורגל ממיזורי, ארצות הברית דפנסור ספורטינג – מועדון כדורגל אורוגוואיי שרלרואה (כדורגל) (מוכר גם כ"ספורטינג שרלרואה") - מועדון כדורגל בלגי ספורטינג (ענף ירי) – ענף ירי ספורטיבי המוגדר כירי מעשי מדמה ציד